प्रदेश में एक ओर जहां भीषण बाढ़ से लोगों का कहीं आना-जाना दूभर हो गया हैं, वहीं मुख्यमंत्री शिवराज सिंह चौहान ने जवानों की गोद में बैठकर रविवार को बाढ़ के हालात का जायजा लिया। मुख्यमंत्री की इसको लेकर आलोचना हो रही है। हालांकि मुख्यमंत्री शिवराज सिंह ने वायरल हो रही तस्वीरों पर अब बयान जारी कर सफाई दी है। शिवराज ने कहा- ‘मैं पवित्र मन से बाढ़ प्रभावित इलाकों में गया था, मेरा उद्देश्य लोगों की समस्याओं के निस्तारण का था’